cyanic-selkie/wikianc huggingface dataset:
ন্যায়বিচার ও উন্নয়ন দল (তুরস্ক)
দলটি ২০০৫ থেকে ২০১৩ সালের মধ্যে ইউরোপীয় জনতা দলের (ইপিপি) পর্যবেক্ষক ছিল। ইপিপিতে পূর্ণ সদস্যপদ না পাওয়ায় হতাশার পর, দলটি ২০১৩ থেকে ২০১৮ সাল পর্যন্ত ইউরোপীয় রক্ষণশীল ও সংস্কারবাদীদের জোটের (এসিআরই) সদস্য হয়।
রক্ততন্ত্রিকা
রক্ততন্ত্রিকা একটি শব্দ যা দ্বারা মূলত রক্তচাপের কাজ করার একটি যন্ত্র বোঝানো হয়। এটি একটি সংজ্ঞায়িত মেডিকেল যন্ত্র যা প্রয়োজনীয় সময়ে ব্যবহার করা হয় যাতে রক্ত বাহিত করা যায় এবং রক্তের চাপ মেপা যায়।
রক্ততন্ত্রিকা একটি বাহুল্যপূর্ণ যন্ত্র হওয়া সাথে সাথে সাধারণত একটি চিকিৎসা বা স্বাস্থ্যকেন্দ্রে প্রদান করা হয়। এই যন্ত্রটি উচ্চ দক্ষতা সহ সঠিকভাবে ব্যবহার করা উচিত, এবং সাধারণত এটি উচ্চমাত্রা ব্যবস্থাপনা এবং নিরপেক্ষ নৈপুণ্য দাবি করে।
খুলনা পলিটেকনিক ইনস্টিটিউট
ইতিহাস
পাকিস্তানের প্রথম পাঁচ বছরমেয়াদী পরিকল্পনার (১৯৫৫-৬০) অংশ হিসেবে খুলনায় একটি প্রযুক্তিগত প্রশিক্ষণ কেন্দ্রে কাজ শুরু হয়। এই পলিটেকনিক ইনস্টিটিউটটি ১৯৬৩ সালে প্রতিষ্ঠিত হয়।
বিভাগ
প্রায় ৩৮০০ শিক্ষার্থী এই প্রতিষ্ঠানের ইঞ্জিনিয়ারিংয়ে ডিপ্লোমার জন্য পড়াশুনা করছে। বর্তমানে, এখানে ৯টি শিক্ষা বিভাগ রয়েছে। প্রতি বছর ডিপ্লোমার জন্য প্রায় ৭০০ শিক্ষার্থী ভর্তি হয়। এই বিভাগগুলি এবং ইনস্টিটিউটগুলিতে প্রায় ১০০ শিক্ষক শিক্ষা দেন। খুলনা পলিটেকনিক ইনস্টিটিউটের নিম্নলিখিত বিভাগ রয়েছে:
ছাত্রাবাস
২০০৮ সাল থেকে খুলনা পলিটেকনিক ইনস্টিটিউটের ছাত্রাবাস বন্ধ আছে।
ওয়ালিস সিম্পসন
ওয়ালিস সিম্পসন (Wallis Simpson; জন্ম: ১৯ জুন, ১৮৯৬ - মৃত্যু: ২৪ এপ্রিল, ১৯৮৬) মার্কিন যুক্তরাষ্ট্রের সমাজকর্মী ছিলেন। তিনি তৃতীয় স্বামী হিসেবে ডিউক অব উইন্ডসর প্রিন্স এডওয়ার্ডকে বিয়ে করেন। প্রিন্স এডওয়ার্ড ছিলেন যুক্তরাজ্যের রাজা অষ্টম এডওয়ার্ডের পূর্ব নাম, যিনি ওয়ালিস সিম্পসনকে বিয়ে করে স্বেচ্ছায় সিংহাসন ত্যাগ করেছিলেন।
প্রারম্ভিক জীবন
জন্মের অল্প কিছুকাল পরেই বাবা টিকেল ওয়ালিস ওয়ারফিল্ড মারা যান। ফলে বিধবা মাতা এলাইস মন্টাগুই দৃশ্যতঃ বিত্তশালী আত্মীয়-স্বজনের সহযোগিতায় ওয়ালিস সিম্পসনকে বড় করে তোলেন।
মার্কিন নৌবাহিনীর কর্মকর্তা উইন স্পেন্সারকে প্রথমবারের মতো বিয়ে করেন। এ বিয়েতে বেশ কয়েকবার তারা পৃথকভাবে বসবাস করলেও শেষ পর্যন্ত তা বিবাহ-বিচ্ছেদে রূপান্তরিত হয়। অতঃপর ১৯৩৪ সালে আর্নেস্ট সিম্পসনকে দ্বিতীয়বারের মতো বিয়ে করেন। ঐ সময়ই তিনি প্রিন্স অব ওয়েলস এডওয়ার্ডের মিস্ট্রেস হয়েছিলেন।
রাজার সাথে বিয়ে
এর ফলে সাবেক রাজা ডিউক অব উইন্ডসর পদবীতে চলে যান। ছয় মাস পর ৩ জুন, ১৯৩৭ সালে ফরাসী মিলিয়নিয়ার চার্লস বেদক্সের সহায়তায় ফ্রান্সের চাতিউ দ্য কেন্ডে গীর্জায় ওয়ালিস এবং এডওয়ার্ড বিবাহ-বন্ধনে আবদ্ধ হন। বিয়ের পর ওয়ালিস ডাচেস অব উইন্ডসর পদবীতে ভূষিত হলেও 'হার রয়েল হাইনেস' সম্বোধন প্রাপ্তি থেকে বঞ্চিত হন।
পরবর্তী জীবন
ডিউক এবং ডাচেস অব উইন্ডসর দ্বিতীয় বিশ্বযুদ্ধের পূর্বে, সময়কালে এবং পরবর্তী সময়ে নাজিদের সমর্থনে ও সহানুভূতি অর্জনে বিভিন্ন দেশের সরকার এবং সুশীল সমাজের অনুষ্ঠানে অংশ নিয়েছিলেন বলে জানা যায়। ১৯৫০ ও ১৯৬০-এর দশকে তারা উভয়েই ইউরোপের বিভিন্ন দেশে এবং মার্কিন যুক্তরাষ্ট্রের অবসরকালীন জীবনযাপন করেন ও বিভিন্ন সামাজিক অনুষ্ঠানের প্রধান আকর্ষণ ছিলেন।
১৯৭২ সালে ক্যান্সারে আক্রান্ত হয়ে এডওয়ার্ড মারা গেলে তিনি বাকিংহাম প্রাসাদে অবস্থান করে শেষকৃত্যে যোগ দেন। পরবর্তীতে তিনি বেশ কয়েকবার দূর্ঘটনায় পতিত হন এবং দুইবার তার কোমর ভেঙ্গে যায়। স্বামীর সম্পত্তি এবং রাণী থেকে প্রদত্ত ভাতা দিয়ে জীবনধারন করতেন। এডওয়ার্ডের মৃত্যুর পর সুজানে ব্লাম নামীয় ফরাসী আইনজীবী নিযুক্ত করে ক্ষমতাপত্র অর্পণ করেন। ব্লাম বাজার মূল্যের চেয়েও কম দরে তার বন্ধুদের কাছে সম্পত্তি বিক্রয় করে দেন। ১৯৮০ সালে ডাচেস তার বাকশক্তি হারিয়ে ফেলেন। এরপর থেকেই ডাচেস নিভৃতচারী হয়ে যান এবং কদাচিৎ জনসমক্ষে তাকে দেখা যেত। ডাক্তার এবং নার্স ব্যতীত অন্য কোন অতিথির সাথে দেখা করতেন না।
দেহাবসান
সিম্পসনের কোন সন্তানাদি ছিল না। তবে তার গর্ভধারন ও গর্ভপাতজনিত ব্যাপক গুজব রয়েছে। ২৪ এপ্রিল, ১৯৮৬ সালে প্যারিসের বোইজ দ্য বোলোগনে এলাকায় অবস্থিত নিজ বাড়ীতে ডাচেস অব উইন্ডসর মৃত্যুবরণ করেন। উইন্ডসর ক্যাসেলের সেন্ট জর্জেস চ্যাপেলে আয়োজিত শবযাত্রায় দুই বোন জামাই, রাণী মাতা, প্রিন্সেস এলাইসসহ রাজ পরিবারের অন্যান্য সদস্য উপস্থিত ছিলেন।
তার ব্যক্তিগত জীবন ছিল তথ্যবহুল এবং ব্রিটিশ সাম্রাজ্যের ইতিহাসে তিনি এখনো বিতর্কিত ব্যক্তিত্ব হিসেবে পরিগণিত হয়ে রয়েছেন।
জায়েদি ইমামগণ
জায়েদি ইমামগণ (الأئمّة الزيدية; ) হলেন শিয়া ইসলামের জায়েদি শাখার আধ্যাত্মিক ও রাজনৈতিক নেতা বা ইমাম। ইসনা আশারিয়া ও ইসমাইলিদের বিপরীতে জায়েদিরা তাদের ইমামদের প্রতি অতিমানবিক গুণাবলী আরোপ করে না। জায়েদি, দ্বাদশী ও ইসমাইলিরা অভিন্নভাবে প্রথম চার ইমামকে স্বীকৃতি দেয়; তবে জায়েদিরা জ়ায়েদ ʾইবনে ʿআলীকে পঞ্চম ইমাম হিসেবে গণ্য করে। তাদের বিশ্বাসমতে জায়েদের পর হাসান বা হোসেনের বংশোদ্ভূত যে কেউ নির্দিষ্ট কিছু শর্তসাপেক্ষে ইমাম হতে পারেন। ঐতিহাসিকভাবে খ্যাত অন্যান্য জায়েদি ইমামদের মধ্যে ইয়াহিয়া ইবনে জায়েদ, মুহম্মদ আন-নফস আজ-জাকিয়া এবং ইব্রাহীম ইবনে আব্দুল্লাহ বিশেষভাবে উল্লেখযোগ্য।
ইমামদের তালিকা
জায়েদি ইমামদের কোনো তর্কাতীত তালিকা নেই, যেহেতু বহু ইমাম সর্বজনীনভাবে স্বীকৃতি পাননি এবং অনেক সময় নিম্নভূমির রাজবংশ বা তুর্কদের দ্বারা অভিগ্রস্ত হয়েছিলেন। নিম্নের তালিকাটি নিরপেক্ষভাবে অন্তর্ভুক্তিমূলক।
১৯৬২ সালের পর ইয়েমেনে আরব প্রজাতন্ত্র প্রতিষ্ঠিত হয়।
ঐতিহাসিক জেদ্দা উৎসব
ঐতিহাসিক জেদ্দা উৎসব হল পশ্চিম সৌদি আরবের জেদ্দার আল বালাদ জেলায় অনুষ্ঠিত একটি বার্ষিক উৎসব এবং সাধারণত রমজান মাসে হয়ে থাকে।   উৎসবটিতে জেদ্দার সংস্কৃতি ও ঐতিহ্যকে উদযাপন করা হয়।
কার্যক্রম
ঐতিহাসিক জেদ্দা উৎসবের কার্যক্রম এবং উদযাপন মূলত গত কয়েক দশক ধরে পুরানো জেদ্দার দৈনন্দিন জীবনের উপর ভিত্তি করে করা হয়। যে এলাকায় উৎসবটি অনুষ্ঠিত হয় সেখানে ঐতিহাসিক ভবন ও মসজিদের পাশাপাশি আল-মাজলুম, আল-শাম, আল-ইয়েমেন এবং আল-বাহর হারাসের মতো ঐতিহাসিক খোলা প্রান্তর অন্তর্ভুক্ত।
সিটি হান্টার (চলচ্চিত্র)
সিটি হান্টার (সিং সি লিপ ইয়ান) হল ১৯৯৩ সালে ওং জিং লিখিত ও পরিচালিত হংকং অ্যাকশন কমেডি চলচ্চিত্র। এই চলচ্চিত্রে জ্যাকি চ্যান, জোই ওং, কুমিকো গোটো, চিংমি ইয়াউ, ক্যারল ওয়ান, লিওন লাই এবং রিচার্ড নর্টন অভিনয় করেছেন। এটি একই নামে নির্মিত জাপানি মাঙ্গার কাহিনী অবলম্বনে নির্মিত। এটি ১৯৯৩ সালের ১৪ জানুয়ারি তারিখে হংকং-এ স্টিফেন চৌ অভিনীত ওং জিং এর ফাইট ব্যাক টু স্কুল ৩ এর সাথে একই দিনে মুক্তি পায়।
কাহিনী
রিও সায়েবা এবং কাওরি মাকিমুরা দুজনকে একটি জনপ্রিয় জাপানি পত্রিকার প্রধান নির্বাহী কর্মকর্তার মেয়ে শিজুকো ইমামুরা খুঁজে দেওয়ার দায়িত্ব প্রদান করা হয়। কিন্তু তার নিজের প্রতি রিওর অবহেলা ও অন্যান্য নারীদের প্রতি তার আকর্ষণে অসন্তুষ্ট হয়ে কাওরি অনুসন্ধানের মাঝপথেই চলে যায়। রিও শিজুকোকে একটি স্কেটবোর্ডিং পার্কে খুঁজে পায় এবং তার পিছু নেয়, কিন্তু মেয়েটি ছদ্মবেশে পালিয়ে যায়।
পালিয়ে যাওয়ার পর শিজুকো একজনের পোশাক থেকে চুরি করা টিকেট নিয়ে ফুজি মারু নামক একটি বিলাসবহুল প্রমোদ তরীতে উঠে পড়ে। কাওরি সাথে তার লম্পট চাচাতো ভাইকে নিয়ে একই জাহাজে উঠে পড়ে, অন্যদিকে রিও তাদের পিছু নিতে নিতে প্রমোদ তরীতে উঠে পড়ে। ম্যাকডোনাল্ড পরিচালিত একটি সন্ত্রাসী দল প্রমোদ তরীটি পুলিশ কর্মকর্তা সায়েকো নোগামি ও তার সহকারী সহ সমস্ত ধনী যাত্রীদের অপহরণ ও জিম্মি করার পরিকল্পনা করে।
ম্যাকডোনাল্ডের পাশের কক্ষ থেকে শিজুকো তাদের পরিকল্পনার কথা শুনতে পায়। ম্যাকডোনাল্ড বুঝতে পেরে তাকে মেরে ফেলার জন্য একজনকে পাঠায়, কিন্তু শিজুকো তাকে ধাক্কা মেরে আহত করে সেখান থেকে পালায়। তারপর জাহাজের এক কর্মকর্তার সাথে তার দেখা হয় যে তাকে জাহাজের তাপ উৎপাদন কক্ষে নিয়ে নিজেকে সন্ত্রাসী হিসেবে পরিচয় ফাঁস করে দেয়। মেয়েটিকে মেরে ফেলার মুহূর্তে সুইমিং পুলে কাওরি ও তার চাচাতো ভাইয়ের সাথে দেখার হওয়ার পর রিও ঘটনাক্রমে তাকে বাঁচায়। ম্যাকডোনাল্ডের দল পৌঁছানোর পর গুলিবর্ষণের সময় সেই সন্ত্রাসী মারা যায় এবং রিও ও শিজুকো পালিয়ে একটি সিনেমা হলে ঢুকে পড়ে যেখানে ব্রুস লি অভিনীত গেম অব ডেথ দেখানো হচ্ছিলো। দুই লম্বা প্রতিপক্ষকে হারাতে রিও গেম অব ডেথে দেখানো ব্রুস লির মার্শাল আর্ট পদ্ধতি ব্যবহার করে জিতে যায়।
প্রমোদ তরীর ক্যাসিনো অংশে ক্যাপ্টেন আয়োজিত পার্টি চলছিলো যেখানে ম্যাকডোনাল্ডেরা এসে ক্যাপ্টেনকে হত্যা করে সায়েকো ও তার সহকারী সহ পার্টিতে থাকা ব্যক্তিদের ভয় পাইয়ে দেয়। সবার মূল্যবান বস্তু নিয়ে যাওয়ার পর ম্যাকডোনাল্ড নিজের সাথে ধনী ব্যক্তিদের তাসের খেলার আয়োজন করে। কিছু প্রতিপক্ষ হারার পর তাদেরকে গুলি করে মেরে ফেলা হয় যতক্ষণ না শুরিকেন (তাসের তৈরি অস্ত্র) ব্যবহারকারী একজন দক্ষ তাস খেলোয়াড় যোগ দেয়। যখন ম্যাকডোনাল্ড রিও এবং শিজুকোকে পালাতে দেখে বিভ্রান্ত হয়ে পড়ে তখন তা নামক খেলোয়াড়টি ও সায়েকো তার খেলাটি শেষ করে দেয়।
ম্যাকোডোনাল্ডের লোকজন কাওরিকে নিয়ে গিয়ে আলাদা কক্ষে বন্দী করে। অন্যদিকে রিও ক্যাসিনো কক্ষে আসার পর তাকে ধরার জন্য ম্যাকডোনাল্ডের লোকেরা গুলিবর্ষণ শুরু করে ও তাকে ধরে ফেলে। কাওরি পালানোর সময় তার সাথে কাকতালীয়ভাবে সায়েকো, শিজুকো ও বাকিদের সাথে দেখা হয়ে যায়। একটি সমকামী সন্ত্রাসী সদস্যকে হারানোর জন্য তারা কাওরির চাচাতো ভাইকে ব্যবহার করার পর তারা রিওকে বাঁচাতে ছুটে যায়।
পরের দিন, রিওকে বন্দুকবাজ দলের সামনে দেখা যায়। শিজুকো, সায়েকো ও তার সহকারী পরিকল্পিত হত্যা ঠেকাতে বাধা দেয় কিন্তু ম্যাকডোনাল্ডের দল তাদের আলাদা করে দেয়। শিজুকো ম্যাকডোনাল্ডের এক ভৃত্যকে হারাতে নিজের জিমন্যাস্টিক দক্ষতা ব্যবহার করে, অন্যদিকে সায়কো সন্ত্রাসীদের হাত থেকে লড়াইতে ব্যবহার করার মতন তাস শেষ হয়ে যাওয়ার পর তা কে বাঁচায় এবং সায়কোর সহকারী আঘাত খেয়ে পড়ে যাওয়ার পর জ্ঞান হারিয়ে ফেলে। ভিডিও গেমের কক্ষে আসার পর হাত বাঁধা অবস্থায় রিও এর সাথে কিমের স্ট্রিট ফাইটার ২ শুরু হয় এবং রিও ইলেক্ট্রিক শক খায়। এর ফলে রিও হ্যালুসিনেশনের শিকার হয়ে কিমকে গেমটির কেন চরিত্র ভাবতে শুরু করে। ই. হোন্ডা হিসেবে হারাতে ব্যর্থ হওয়ার পর রিও চুন-লি চরিত্র ধারণ করে তাকে হারাতে সক্ষম হয়।
"থান্ডারবোল্টস স্কোয়াড" নামক তাইওয়ানের একটি কাউন্টার টেরোরিজম ইউনিট জাহাজে উপস্থিত হয়ে সন্ত্রাসী দলটিকে ধরতে শুরু করে। ম্যাকডোনাল্ড জাহাজে স্থাপন করা বোমাগুলো ফাটাতে শুরু করে এবং কাওরিকে জিম্মি হিদেবে ক্যাসিনো কক্ষে নিয়ে যায়। রিও ও সায়কো আসার পর সেখানে থাকা ম্যাকডোনাল্ডের দুই নারী সদস্যকে হারানোর পর ম্যাকডোনাল্ডের সাথে লড়াই শুরু করে। ম্যাকডোনাল্ডকে রিও মঞ্চ থেকে ফেলে দেয় যার ফলে দূর্ঘটনাক্রমে নিজের রিমোটে স্পর্শ করে ফেলে এবং টিভি প্যানেলের পেছনে রাখা বোমা বিস্ফোরণে মারা যায়।
রিও ও কাওরি শিজুকোকে তার বাবার কাছে ফিরিয়ে দেয়। শিজুকোর বাবা রিওর সাথে ব্যক্তিগতভাবে কথা বলার জন্য ডাকে এবং রিওকে নিজের জামাতা বানানোর ইচ্ছা পোষণ করে। দুজনের কথোপকথন শোনার পর কাওরি রেগে চলে যায়। রিও শিজুকোর বাবার প্রস্তাব প্রত্যাখান করে। রিও পরে গোলাপ নিয়ে কাওরির কাছে ক্ষমা চাইতে আসে। সেই মুহূর্তে সায়কো গাড়ি করে সেখানে উপস্থিত হয়ে রিওর কাছে আসে। তখন ফুলগুলো সায়কোকে দেওয়ার ফলে কাওরি রেগে গিয়ে রিওকে তার বড় হাতুড়ি দিয়ে আঘাত করে। জ্ঞান হারিয়ে ফেলার পর রিও নিজের পুরনো স্বপ্নে ফিরে যায় যেখানে সে সুন্দরী মেয়েদের সাথে সুইমিং পুলে আনন্দ করতে থাকে।
বক্স অফিস
হংকং-এ এই চলচ্চিত্রটি মোট HK$৩০,৮৪৩,০৬২ আয় করেছিল (US$), যা ১৯৯৩ সালে হংকং এর মোট উচ্চ আয়ের চলচ্চিত্রের দিক দিয়ে চতুর্থ ছিলো। জাপানে সিটি হান্টার মোট ¥৫৬.১ কোটি (US$মিলিয়ন) আয় করে।
তাইওয়ানে এটি ১৯৯৩ সালের জানুয়ারিতে মুক্তি পায় যেখানে এটি বছরের নবম উচ্চ মোট আয়ের চলচ্চিত্র ছিল যার পরিমাণ (মার্কিন $১,৮২৪,৩২৮)। দক্ষিণ কোরিয়ায় সিটি হান্টারের ৮০৮,৩২৯ টিকেট বিক্রি হয়েছিল যা থেকে মোট আয় ছিলো US$৩৭.২ কোটি। সব মিলিয়ে চলচ্চিত্রটি পূর্ব এশিয়ায় US$ আয় করেছিলো।
হোম মিডিয়া
২০০১ সালের ২৩ এপ্রিলে যুক্তরাজ্যের অঞ্চল ২-এ হংকং লিজেন্ডস কর্তৃক চলচ্চিত্রটির ডিভিডি প্রকাশ করা হয়। এর দুই বছর পরে, ২০০৩ সালের ২৯ ডিসেম্বরে ফর্চুন স্টার স্টোরি অব রিকি ও দ্যা ড্রাগন ফ্রম রাশিয়া দুটির সাথে এর ডিভিডি প্রকাশ করে। যুক্তরাষ্ট্রে তাই সেং দ্বারা পুনরায় প্রস্তুতকৃত এর প্রথম ডিভিডি মেগা স্টার অঞ্চল ০ তে প্রকাশ করা হয়। পরবর্তীকালে ২০০৪ সালে টোয়েন্টিথ সেঞ্চুরি ফক্স হোম এন্টারটেইনমেন্ট ফর্চুন স্টারের রিমাস্টার্ড সংস্করণের ডিভিডি প্রকাশ করে। এটি ২০১২ সালে শাউট ফ্যাক্টরি ব্যাটল বিগ ব্রউল এর সাথে ডিভিডি ও ব্লু-রে দুইভাবেই প্রকাশ করে।
বর্তমানে পাওয়া চলচ্চিত্রটির সংস্করণগুলোয় হলে মুক্তিপ্রাপ্ত সংস্করণ থেকে একটি দৃশ্য বাফ দিয়ে প্রকাশ করা হয়েছে। বাদ দেওয়া দৃশ্যটিতে কাওরির চাচাতো ভাই কিছু বিদেশী পর্যটকদের (ম্যাকডোনাল্ড ও তার দল) চীনা ভাষায় এই বলে অভিশাপ দেয় যে সে আশাকরে তারা যেন এইডস রোগে মারা যায়, যা শুধুমাত্র চীনা ভাষা জানা লোকজন বুঝতে পারতো। এই দৃশ্যটি বাদ দেওয়া হয়েছিল কেননা পরিবেশকরা এটা জানত যে বিদেশী দর্শকরা এই দৃশ্যের সমকামি বিরোধী ধরন দ্বারা বিক্ষুব্ধ হতে পারে।
সমালোচনা
২০০০ এর দিকে এর ডিভিডি সংস্করণ মিশ্র প্রতিক্রিয়া পেয়েছিল এবং রটেন টম্যাটোসে ৫০% রেটিং পেয়েছিল। চলচ্চিত্রটি এর অ্যাকশনের জন্য প্রশংসা কুড়ালেও সমালোচকরা আনিমেতে ব্যবহার করা এর স্ল্যাপস্টিক দেখানোর সমালোচনা করেন। আইজিএন এই লিখে তাদের সমালোচনার ইতি টানে যে "এই চলচ্চিত্রটি আনিমের অনুসরণে ব্যর্থ হলেও জ্যাকি চ্যানের হাস্যরসাত্মক ভঙ্গীর জন্য সফলতা পেয়েছে।"
লি দে মে
জীবনী
তিনি চেকোস্লোভাকিয়ায় জন্মগ্রহণ করেন, অ্যাবসোলোনোভা চেক হাই ডাইভিং জাতীয় দলের সদস্য হন। আটলান্টায় ১৯৯৬ সালের গ্রীষ্মকালীন অলিম্পিকের জন্য প্রশিক্ষণের সময় ১০ মিটার প্ল্যাটফর্ম থেকে ডাইভিং করার সময় একটি দুর্ঘটনায় তিনি তার মেরুদণ্ডে আঘাত পান। তিনি তার চোট থেকে সেরে উঠেছিলেন, কিন্তু ২০০০ সিডনি অলিম্পিকের জন্য যোগ্যতা অর্জন করতে পারেননি। তার সমস্যা অব্যাহত ছিল, তাই তিনি পেশাদার ক্রীড়া থেকে অবসর নিয়েছিলেন।
রোনাক লাখানি
রোনাক লাখানি হলেন একজন পাকিস্তানি সমাজসেবী, লোকহিতৈষী এবং স্পেশাল অলিম্পিক্স পাকিস্তানের প্রতিষ্ঠাতা। ২০১৬ সাল থেকে তিনি এর বোর্ডের চেয়ারম্যান ছিলেন।
ব্যক্তিগত জীবন
রোনাক লাখানি ভারতে জন্মগ্রহণ করেছিলেন এবং সেখানে তিনি নির্মলা নিকেতন মুম্বই থেকে স্নাতকোত্তর পড়াশোনা সম্পন্ন করেছিলেন। পাকিস্তানে যাওয়ার আগে ২১ বছর তিনি ভারতে অবস্থান করেছিলেন।
সামাজিক কাজ
রোনাক লাখানি পাকিস্তানের প্রতিবন্ধী ব্যক্তিদের সহায়ক হিসাবে কাজ করছেন। ১৯৯১ সালে তিনি স্পেশাল অলিম্পিক পাকিস্তান (এসওপি) প্রতিষ্ঠা করেছিলেন এবং ৩১ বছর ধরে এটির সাথে যুক্ত।
পুরস্কার
পাকিস্তানের বিভিন্ন প্রতিবন্ধী ব্যক্তিদের জন্য তার সেব ও উৎসর্গকে সম্মান জানাতে ২০১৬ সালের ১৩ মার্চে পাকিস্তান সরকার রোনাক লাখানিকে সিতারা-ই-ইমতিয়াজ পুরস্কার প্রদান করেছে; যা পাকিস্তানের চতুর্থ সর্বোচ্চ বেসামরিক পুরস্কার।
প্রাইড অব পারফরম্যান্স পুরস্কার (১৯৫৮–৫৯)
প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান বিষয়ে উলেখ্যযোগ্য অবদান রাখার জন্য প্রদান করা হয়।
গাববেড়িয়া, দক্ষিণ চব্বিশ পরগনা
গাববেড়িয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।
আটচালা শিবমন্দির
গাববেড়িয়ার নস্কর পাড়ায় ঊনবিংশ শতাব্দীর প্রথমার্ধে নির্মিত ১৪ ফুট ৩ ইঞ্চি X ১৪ ফুট ৩ ইঞ্চি মাপের ও ৩১ ফুট উচ্চ একটি জীর্ণ পূর্বমুখী, একদুয়ারী, অলিন্দবিহীন আটচালা শিব মন্দির অবস্থিত। ৮ ফুট ৬ ইঞ্চি X ৮ ফুট ইঞ্চি মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়।
খোরদ
খোরদ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল অষ্টাদশ শতাব্দীতে নির্মিত চারটি প্রাচীন আটচালা শিবমন্দির।
জোড়া দক্ষিণমুখী শিবমন্দির
খোরদ বাজারে দুইটি জীর্ণ, দক্ষিণমুখী প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশবরায় চৌধুরী এই মন্দির দুইটি নির্মাণ করেন। দুইটি মন্দিরই ১৬ ফুট X ১৪ ফুট ৮ ইঞ্চি মাপের ও ৩০ ফুট উচ্চ। মন্দিরের গম্বুজাকৃতি ছাদ বিশিষ্ট গর্ভগৃহের মাপ ৯ ফুট ৮ ইঞ্চি X ৮ ফুট। মন্দির নির্মাণে জ্যামিতিক ও ফুলের নকশা যুক্ত ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।
অষ্টাদশ শতাব্দীর পশ্চিমমুখী শিবমন্দির
খোরদ গ্রামে রায়চৌধুরী বাড়ির সামনের দিঘির পাড়ে ১৫ ফুট ইঞ্চি X ১৫ ফুট ৬ ইঞ্চি মাপের ও ৪০ ফুট উচ্চ একটি জীর্ণ, পশ্চিমমুখী, প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশব রায়চৌধুরী এই মন্দির নির্মাণ করেন। মন্দিরে পোড়ামাটির জ্যামিতিক অলঙ্করণ লক্ষ্য করা যায়। এই মন্দির নির্মাণে ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে। <
বাংলা একাডেমি সাহিত্য পুরস্কার বিজয়ীদের তালিকা (২০০০-০৯)
বাংলা একাডেমি সাহিত্য পুরস্কার, বাংলাদেশে বাংলা সাহিত্যের ক্ষেত্রে গুরুত্বপূর্ণ অবদানের জন্য প্রদান করা হয়। ২০০০ থেকে ২০০৯ সাল পর্যন্ত এই পুরস্কার প্রাপ্তরা হলেন:
২০০০ খ্রিষ্টাব্দ
এ বছর কেউ পুরস্কার পাননি।
২০০৯ খ্রিষ্টাব্দ
২০০৯ খ্রিষ্টাব্দের ১৯ ফেব্রুয়ারি ৬ জনকে পুরস্কার দেওয়ার তালিকা চূড়ান্ত হয়। ২৭ ফেব্রুয়ারি আনুষ্ঠানিকভাবে তাদের হাতে এ পদক তুলে দেয়া হয়। পুরস্কারের মূল্য এক লক্ষ টাকা। পুরস্কার পেয়েছেন-
তাজিকিস্তানে লিঙ্গ সমতা
১৯৯১ সালে সোভিয়েত ইউনিয়ন থেকে তাজাকিস্তান স্বাধীনতার পর থেকে, এবং ১৯৯২ থেকে ১৯৯৭ সাল পর্যন্ত গৃহযুদ্ধের মধ্য দিয়ে ভুগছে। এ সময় তাজিকিস্তান অর্থনৈতিক ও কাঠামোগত পুনরুদ্ধারে কঠিন সময় পার করে। এই অর্থনৈতিক চাপ পরিবারের গতিশীলতাকে প্রভাবিত করে। রাশিয়ায় পুরুষদের কাজ করা এখন সাধারণ ব্যাপার, আর মহিলারা জমিতে কৃষি কাজ এবং বাচ্চাদের লালনপালন করাই তাদের দায়িত্ব। দেশটির মোট জনসংখ্যার ৭৪% গ্রামাঞ্চলে বাস করে এবং তারা কৃষির উপর ব্যাপকভাবে নির্ভরশীল। এই নারীরা তত্ত্বাবধায়ক হিসাবে তাদের স্বামী এবং পরিবারের সদস্যদের দায়িত্ব পালন করে। কিছু কিছু ক্ষেত্রে পুরুষরা তাদের বাড়িতে ফিরে আসে না অথবা তাদের স্ত্রী এবং সন্তানদের একটি দুর্বল অবস্থানে রেখে বিবাহ বিচ্ছেদ চায়।  তাজিকিস্তানের সংস্কৃতি গভীরভাবে পুরুষতান্ত্রিক, নারীরা পুরুষের মতো সমান অধিকার অর্জন করে না। পারিবারিক সহিংসতা তাজিকিস্তানে একটি প্রচলিত সমস্যা। শিক্ষার অভাব, সম্পদ, সাংস্কৃতিক নিয়মকানুন, এবং সরকারী প্রয়োগ, নারীদের এই অপরাধগুলি চোখে না পড়ার করার কারণ। আরেকটি বিষয় হল তাজিকিস্তানের ভূ -প্রকৃতি: এই অঞ্চলের ৯৩% পাহাড়ি। দরিদ্র অবকাঠামো এবং বিচ্ছিন্ন গ্রামগুলি চারপাশের ধারণাগুলিকে লিঙ্গ পরিবর্তনের অসুবিধায় রাখে। তাজিকিস্তান সরকার, জাতিসংঘ এবং অন্যান্য বেসরকারি সংস্থার মতো সংস্থার সাথে অংশীদারিত্বের সাহায্যে তাদের সমাজের মধ্যে এই সমস্যাগুলি সমাধানের জন্য কয়েক বছর ধরে বেশ কয়েকটি প্রস্তাবের খসড়া তৈরি করে। যাইহোক, এই সমস্যাটি আরও গভীরভাবে গবেষণা করা প্রয়োজন।
লিঙ্গ সংস্কার আইন
১৯৯৩ সালে লিঙ্গ সংস্কারের জন্য প্রথম পদক্ষেপ হিসাবে সিইডিএডবলিউ  বা CEDAW (সকল প্রকার বৈষম্য বিলোপের কনভেনশন) -এ যোগদান করা হয়েছিল। এই চুক্তিকে "নারীদের জন্য আন্তর্জাতিক অধিকার আইন" হিসাবে বর্ণনা করা হয়। এটি ১৯৭৯ সালে জাতিসংঘ সাধারণ পরিষদ দ্বারা বাস্তবায়িত হয়েছিল। তাজিকিস্তানের সংবিধান ১৯৯৪ সালে গৃহীত হয়। তাদের সংবিধানের অনুচ্ছেদ ১৭ ঘোষণা করে যে লিঙ্গ, শ্রেণী, জাতীয়তা, বিশ্বাস ইত্যাদি নির্বিশেষে আইনের চোখে সমান নাগরিক। ১৯৯৮ সালে, "ন্যাশনাল প্ল্যান অফ অ্যাকশন অন প্রমোটিং অব স্ট্যাটাস অ্যান্ড রোল অব উইমেন", তাজিকিস্তান সরকার কর্তৃক অনুমোদিত। এটি নারী ও মেয়েদের বিরুদ্ধে যৌন সহিংসতা এবং পারিবারিক সহিংসতার বিষয়টির সমাধান করে। ২০০১ সালে, সহস্রাব্দ উন্নয়ন লক্ষ্যগুলি প্রবর্তন করা হয়। জাতিসংঘের বিশ্ব নেতারা চেষ্টা করে Millennium Development Goals এর অধীন বিভিন্ন সমস্যা যেমন ক্ষুধা, দারিদ্র্য, এবং লিঙ্গ বৈষম্যকে নিয়ন্ত্রণ করা। ২০০১ সালে, "তাজিকিস্তান প্রজাতন্ত্রে পুরুষ ও নারীদের সমান অধিকার এবং সুযোগ নিশ্চিত করার জন্য রাষ্ট্রীয় নীতির প্রধান নির্দেশনায় ", ডিক্রি করা হয়েছিল। এটি ভুমিতে নারী -পুরুষের সমান প্রবেশাধিকার নিশ্চিত করেছে। নারীদের মাইক্রো লেন্ডিং, উদ্যোক্তা এবং তাদের সমঅধিকার পুনঃপ্রতিষ্ঠার ক্ষেত্রে নারীদের প্রবেশের নীতি চালু করা হয়েছিল। আগস্ট ২০০১ সালে, একটি নতুন রাষ্ট্রীয় কর্মসূচি গৃহীত হয়, যার শিরোনাম ছিল, "তাজিকিস্তান প্রজাতন্ত্রে পুরুষ ও মহিলাদের সমান অধিকার এবং সুযোগ প্রদানের রাষ্ট্রীয় নীতির প্রধান নির্দেশনা"। ২০০৩ সালের অক্টোবরে তাজিকিস্তান সরকার এবং UNIFEM- এর সাথে একটি প্রকল্প "তাজিকিস্তানে মহিলাদের ভূমি অধিকার এবং অর্থনৈতিক নিরাপত্তা" বাস্তবায়িত হয়। এই কর্মসূচি ভূমি মালিকানার প্রতি অতীত এবং বর্তমান নীতিগুলি দেখেছিল এবং নারী ও পুরুষের ভূমিতে সমান প্রবেশের প্রচার করেছিল। মার্চ ২০০৫, সরকার নারী ও পুরুষের সমান অধিকারের নিশ্চয়তা এবং সেই অধিকারগুলি প্রয়োগের সমান অধিকার সম্পর্কে একটি আইন পাস করে। এই আইনের উদ্দেশ্য ছিল জেন্ডার সমতা উন্নীত করার জন্য বিদ্যমান আইনগুলি প্রয়োগ করা এবং নারীদের সরকারি পদসহ বিভিন্ন পরিবেশে সুযোগ দেয়া। ২০০৭ সালের জানুয়ারিতে লিঙ্গ সমতা অধ্যায়ের প্রচার জাতীয় উন্নয়ন কৌশলে যুক্ত করা হয়। ২০১০ সালে তারা তাজিকিস্তানে নারীর ভূমিকা সক্রিয় করার জন্য একটি জাতীয় কৌশল গ্রহণ করে। এর প্রধান লক্ষ্যগুলির মধ্যে একটি হল লিঙ্গ সমস্যায় প্রশিক্ষণ দেয়, যা পূর্বে বাস্তবায়িত হয়নি। ২০১৫ সালে জিডিবি বা টেকসই উন্নয়ন লক্ষ্যগুলি কার্যকর করা হয়েছিল। নতুন ১৭ টি লক্ষ্য (লিঙ্গ বৈষম্য এবং শিক্ষায় নারীর প্রবেশাধিকার সহ) ২০১৫ সালের মধ্যে সম্পন্ন করা হবে।
লিঙ্গ ভূমি সংস্কার
সোভিয়েত ইউনিয়ন থেকে তাদের স্বাধীনতার পর, তাজিকিস্তানের একসময়ের যৌথ খামার ও জমি বিতরণের প্রয়োজন হয়। ভূমি সংস্কার আইন ১৯৯২ সালে পাস করা হয়েছিল, যা গ্রামীণ জনগোষ্ঠীকে ভূমির মালিক হওয়ার সুযোগ দেয়। এ সময় জনসংখ্যার মধ্যে জমি সমানভাবে বিতরণ করা হয়নি এবং নারীরা অনগ্রসর গোষ্ঠীতে ছিল। গৃহযুদ্ধের পর, পরিবারের একটি বড় অংশ পুরুষহীন ছিল। জমির সার্টিফিকেট নেওয়ার অন্যতম শর্ত ছিল একজন পুরুষ পরিবারের সদস্য হওয়া। তাজিকিস্তানের সংস্কৃতি পিতৃতান্ত্রিক হওয়ায়, নারীরা উত্তরাধিকার পায়নি বা জমির মালিকানা পায়নি। এটি তাদের অর্থনীতিতে বিরূপ প্রভাব ফেলে। কারণ তারা কৃষি খাতে তাদের জনসংখ্যার একটি বিশাল অংশ বাদ দিয়েছিল। তাজিকিস্তানের সরকারের ভূমি সংস্কার তাদের অর্থনীতির পুনর্নির্মাণে স্পষ্ট হয়ে ওঠে। দেহকান খামার গ্রামীণ সম্প্রদায়ের মধ্যে একটি যৌথ চাষ পদ্ধতি। এই খাত তাদের জিডিপির একটি বড় অংশ যা রেমিটেন্সের পরে দ্বিতীয়। প্রথম দেহকান আইন ১৯৯২ সালে পাস হয়। ২০০২ সালে দেহকান খামার সংক্রান্ত আইনে বেশ কয়েকটি সংশোধনী যুক্ত করা হয়েছিল। যদিও এই আইনে, এতে বলা হয়েছে যে জমির মালিকানাধীন মহিলাদের ক্ষেত্রে কোনও বিধিনিষেধ নেই, মহিলারা এই পার্থক্যগুলি সম্পর্কে সচেতন ছিলেন না। কর, কাগজপত্র, কৃষি এবং ভূমি সনদ প্রাপ্তির বিষয়ে নারীদের শিক্ষার অভাব ছিল ফলে খামারগুলির সক্রিয়ভাবে অংশ নিতে তারা পারেনি। দেহকান খামারের আইনে,  সমস্ত সদস্য এবং কর্মীদের নিবন্ধন করতে হয়। নিবন্ধিত হলে সে রাষ্ট্রীয় পেনশন এবং অবকাশের মতো সুবিধা পাওয়ার অধিকারী হয়। দায়িত্বে থাকা পুরুষরা নারীদের নিবন্ধন করেনি, না কারণ প্রত্যেক সদস্যকে একটি কর দিতে হতো। এটি ছিল নারীদের পেনশন এবং অন্যান্য সুবিধা পাওয়া থেকে বাদ দেওয়া। এছাড়াও মজুরির ব্যবধান একটি প্রচলিত সমস্যা ছিল। পুরুষরা যা উপার্জন করেন তার  ৪৬%ই নারী উপার্জন করে। ২০০১ সালের এপ্রিল মাসে, "তাজিকিস্তান প্রজাতন্ত্রে নারী -পুরুষের সমান অধিকার এবং সুযোগ প্রদানের রাষ্ট্রীয় নীতির প্রধান নির্দেশনা  ২০০১-২০০১০", গৃহীত হয়। এর প্রধান উদ্দেশ্য হল ভূমিতে নারীদের প্রবেশাধিকার, কাজের সুযোগ, অর্থনৈতিক স্বাধীনতা এবং সিদ্ধান্ত গ্রহণের অনুশীলন। তাজিকিস্তান সরকারের সাথে UNIFEM- এর সহযোগিতায় "ভূমি সংস্কার এবং নারী অধিকারে তাজিকিস্তানে ভূমি" (২০০৩-২০০৫) ভূমি আইন এবং লিঙ্গের দৃষ্টিভঙ্গির উপর দৃষ্টি নিবদ্ধ করে। এর উদ্দেশ্য ছিল নারীদের ভূমিতে প্রবেশাধিকার, খাদ্য নিরাপত্তাহীনতা, উদ্যোক্তা, ক্ষুদ্রঋণ এবং তাদের অধিকার সম্পর্কে সচেতনতা প্রচার করা। ২০০৬ সালের জুন মাসে, প্রেসিডেন্ট ইমামালি রাহমান পরিশ্রমী বা কর্মক্ষম উপার্জনকারিনি নারী, একক মায়েদের সম্পত্তির মালিক হওয়ার এবং জমির ভাগ পাওয়ার অধিকার দেন। ২০০৭ সালে, "উন্নত খাদ্য নিরাপত্তা, প্রাতিষ্ঠানিক অধিকার এবং লিঙ্গ সংবেদনশীল ভূমি সংস্কারের মাধ্যমে উন্নত জীবিকা", প্রকল্পটি UNIFEM এবং FAO এর সাথে বাস্তবায়িত হয়। এই উদ্যোগের মাধ্যমে, আরও লিঙ্গ বিশ্লেষণ এবং বিশেষ লিঙ্গ প্রশিক্ষণ বাস্তবায়িত হয়েছিল। যেহেতু পরিবারের অধিকাংশ পুরুষ অর্থ উপার্জনের জন্য বিদেশে পাড়ি জমায়, তাই নারীরা এখন পরিবারের দায়িত্ব নিচ্ছে। প্রাথমিক শিক্ষা, আইনী সম্পদ এবং উদ্যোক্তা প্রশিক্ষণের অ্যাক্সেস প্রাপ্তি সম্প্রদায়ের নারীদের ক্ষমতায়নের জন্য অত্যন্ত গুরুত্বপূর্ণ।
মাইসছড়ি ইউনিয়ন
মাইসছড়ি বাংলাদেশের খাগড়াছড়ি জেলার অন্তর্গত মহালছড়ি উপজেলার একটি ইউনিয়ন।
অবস্থান ও সীমানা
মহালছড়ি উপজেলার উত্তর-পশ্চিমাংশে মাইসছড়ি ইউনিয়নের অবস্থান। এ ইউনিয়নের পূর্বে ক্যায়াংঘাট ইউনিয়ন; দক্ষিণে মহালছড়ি ইউনিয়ন; পশ্চিমে গুইমারা উপজেলার সিন্দুকছড়ি ইউনিয়ন, হাফছড়ি ইউনিয়ন, গুইমারা ইউনিয়ন ও মাটিরাঙ্গা উপজেলার মাটিরাঙ্গা ইউনিয়ন এবং উত্তরে খাগড়াছড়ি সদর উপজেলার খাগড়াছড়ি সদর ইউনিয়ন অবস্থিত।
প্রশাসনিক কাঠামো
মাইসছড়ি ইউনিয়ন মহালছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মহালছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
গ্রেস হপার
right|thumb|230px|অবসর গ্রহণের পূর্বলগ্নে গ্রেস হপার, ১৯৮৪ সাল রিয়ার অ্যাডমিরাল গ্রেস মুরে হপার (বিবাহপূর্ব নাম গ্রেস ব্রিউস্টার মুরে) (ডিসেম্বর ৯, ১৯০৬ - জানুয়ারি ১, ১৯৯২) একজন মার্কিন কম্পিউটার বিজ্ঞানী ও গণিতবিদ। কম্পিউটার প্রযুক্তির প্রাথমিক পর্যায়ে অবদানের জন্য তিনি বিখ্যাত হয়ে আছেন। তিনি প্রথম কম্পাইলার ও কোবোল প্রোগ্রামিং ভাষা উদ্ভাবন করেন।
জন্ম ও প্রাথমিক জীবন
গ্রেস হপারের জন্ম নিউ ইয়র্ক শহরে, ১৯০৬ সালের ৯ই ডিসেম্বর তারিখে। তার পিতামহ ছিলেন মার্কিন নৌবাহিনীর রিয়ার অ্যাডমিরাল, মাতামহ ছিলেন নিউ ইয়র্ক শহরের অভিজ্ঞ পুরকৌশলী। মাতামহের উৎসাহে গণিত ও জ্যামিতি বিষয়ে গ্রেসের আগ্রহ জন্মায়। ১৯২৪ সালে তিনি নিউ ইয়র্কের পৌকিপ্সিতে অবস্থিত ভাসার কলেজে ভর্তি হন। তার প্রধান আকর্ষণ ছিলো গণিত, পদার্থ বিজ্ঞান, ও প্রকৌশল। এখান থেকে ১৯২৮ সালে স্নাতক ডিগ্রি লাভের পর তিনি ইয়েল বিশ্ববিদ্যালয়ে ভর্তি হন, এবং সেখান থেকে গণিত ও গাণিতিক পদার্থবিজ্ঞানে ১৯৩০ সালে মাস্টার্স, এবং ১৯৩৪ সালে ডক্টরেট ডিগ্রি লাভ করেন। তার ডক্টরেট অভিসন্দর্ভের শিরোনাম ছিলো "A New Criterion for Reducibility of Algebraic Equations"।
কর্মজীবন
১৯৩১ সাল হতে গ্রেস হপার ভাসার কলেজে শিক্ষকতা শুরু করেন। সেখানে ধীরে ধীরে তিনি প্রভাষক, সহকারী অধ্যাপক, ও সহযোগী অধ্যাপকের পদে পদোন্নতি লাভ করেন। ১৯৪১ সালে তিনি ভাসার ফ্যাকাল্টি বৃত্তি লাভ করে নিউ ইয়র্ক বিশ্ববিদ্যালয়ের কুরান্ট ইন্সটিটিউটে এক বছরের জন্য গবেষণা করতে যান। এসময় দ্বিতীয় বিশ্বযুদ্ধ চলছিলো। ১৯৪৩ সালের ডিসেম্বর মাসে গ্রেস হপার মার্কিন নৌবাহিনীতে যোগ দেন, এবং ১৯৪৪ সালের জুন মাসে লেফটেন্যান্ট, জুনিয়র গ্রেড, হিসাবে কমিশন লাভ করেন।
এর পর পরই গ্রেস হপার হাওয়ার্ড আইকেনের সংস্পর্শে আসেন। আইকেন তখন মার্কিন নৌবাহিনীর জন্য মার্ক-১ নামের একটি কম্পিউটার তৈরি করছিলেন। হপার এই কম্পিউটারটির ম্যানুয়াল লিখেন। এর পর তিনি এটিকে প্রোগ্রামিং করার কাজ শুরু করেন। left|thumb|220px|গ্রেস হপারের নোটবুকে রক্ষিত মথ, যা থেকে কম্পিউটার বাগ শব্দটির উদ্ভব
এম. এলা হুইপল
'''এম. এলা হুইপল''' (২০শে জানুয়ারী, ১৮৫১ - ২৩শে মার্চ, ১৯২৪) একজন আমেরিকান চিকিৎসক ছিলেন।
প্রাথমিক জীবন
এলা হুইপল মার্শ ১৮৫১ সালের ২০শে জানুয়ারী বাটাভিয়ার ইলিনয়েতে জন্মগ্রহণ করেছিলেন। তাঁর পিতামাতা উভয়ই ইংরেজ বংশোদ্ভূত ছিলেন, তাঁর পিতা ছিলেন উইলিয়াম হুইপলের একজন বংশধর, যিনি স্বাধীনতার ঘোষণাপত্রে স্বাক্ষরকারীদের একজন ছিলেন। তাঁর বাবা নিউইয়র্কের চৌতাউকা কাউন্টিতে জন্মগ্রহণ করেন এবং বড় হয়ে ওঠেন। তাঁর মা নিউ জার্সিতে জন্মগ্রহণ করেন এবং নিউইয়র্কের অরেঞ্জ কাউন্টিতে বড় হয়ে ওঠেন। তাঁরা দুজনেই ইলিনয়ে চলে যান এবং সেখানে তাঁদের বিয়ে হয়েছিল। ১৮৫২ সালে তাঁরা সমভূমি পেরিয়ে ওরেগনের উদ্দেশ্যে যাত্রা শুরু করেন, পথে তাঁদের ছয় মাস লেগেছিল।
তিনি ১৮৭০ সালে ভ্যাঙ্কুভার সেমিনারী থেকে স্নাতক হন। দুই বছর পর তিনি উইলমেট বিশ্ববিদ্যালয় থেকে বিএস ডিগ্রি লাভ করেন এবং সেই প্রতিষ্ঠানে স্বাভাবিক কোর্সও সম্পন্ন করেন।
কর্মজীবন
তাঁর বিএস শেষ হবার পরের নয় বছর তিনি ওরেগন এবং ওয়াশিংটনে স্কুলে শিক্ষকতার জন্য অতিবাহিত করেছিলেন, সেখানে তিনি একজন সফল শিক্ষকের খ্যাতি অর্জন করেছিলেন। তিনি দুই বছর বেকার সিটি একাডেমির তত্ত্বাবধায়ক ছিলেন এবং পরে অ্যাস্টোরিয়া পাবলিক স্কুলের অধ্যক্ষ ছিলেন।
চিকিৎসা পেশার জন্য নিজেকে প্রস্তুত করার সিদ্ধান্ত নিয়ে, তিনি অধ্যাপনা ছেড়ে দেন এবং তিন বছরের অধ্যয়নের পর ১৮৮৩ সালে উইলমেট বিশ্ববিদ্যালয়ের মেডিকেল বিভাগ থেকে অনার্স সহ স্নাতক হন। তিনি মিশিগানের ব্যাটল ক্রিকের স্বাস্থ্যালয়ে বিশেষ অধ্যয়ন এবং হাসপাতালে অনুশীলনের সুবিধা পেয়েছিলেন। ১৮৮৮ সালে ক্যালিফোর্নিয়ার পাসাডেনাতে চলে যাওয়ার আগে পর্যন্ত তিনি ভ্যাঙ্কুভারে একজন সক্রিয় চিকিৎসক ছিলেন
তিনি যেখানেই বসবাস করেছেন সেখানেই তাঁকে ধর্মীয়, সংযমী, পরোপকারী এবং স্বার্থহীন শিক্ষাকর্মী হিসেবে চিহ্নিত করা হয়েছিল। সমান ভোটাধিকারের স্বীকৃতির আইন চালু হবার আগে ডঃ হুইপল দশ বছর ধরে মহিলাদের ভোটাধিকারের ক্ষেত্রে একজন কট্টর কর্মী ছিলেন এবং ওয়াশিংটনে ভোটাধিকার আন্দোলনের দ্বারা অর্জিত সম্মান এবং সুবিধাগুলির মধ্যে বেশিরভাগেরই অংশীদার ছিলেন। তিনি ১৮৮৪ এবং ১৮৮৬ সালে ক্লার্ক কাউন্টি রিপাবলিকান সম্মেলনে দুবার এবং একই বছরে টেরিটোরিয়াল রিপাবলিকান সম্মেলনে দুবার প্রতিনিধি ছিলেন। প্রথম সম্মেলনে তিনি বিশ্লেষণ কর্মিদলের সদস্য ছিলেন এবং দ্বিতীয় সম্মেলনে দলের কর্মপন্থা কমিটির সভাপতি ছিলেন। ১৮৮৪ সালে, ক্লার্ক কাউন্টি সম্মেলনে, তিনি পাবলিক স্কুলগুলির অধীক্ষকের (সুপারিনটেনডেন্ট) জন্য মনোনীত হন এবং একটি বৃহৎ সংখ্যাগরিষ্ঠতায় নির্বাচিত হন, যদিও মনোনয়নে তিনজন ছিলেন। তিনি নিজের অফিসের দায়িত্ব এমনভাবে পালন করেছিলেন যাতে বন্ধুদের পাশাপাশি রাজনৈতিক বিরোধীদেরও সম্মান এবং আস্থা অর্জন করেছিলেন।
মেথডিস্ট এপিস্কোপাল চার্চে তিনি বিভিন্ন সময়ে, যে পদগুলি একজন সাধারণ মানুষ পেতে পারে, তেমন প্রতিটি আধিকারিক পদ দখল করেছেন। এখানে তিনি ছিলেন একজন আন্তরিক সদস্য। ১৮৭৪ এবং ১৮৭৮ সালের নির্বাচনী সম্মেলনে তিনি তিনবার প্রতিনিধি ছিলেন
পাবলিক স্কুলের অধীক্ষক হিসাবে তাঁর মেয়াদকালে ক্লার্ক কাউন্টি নরমাল ইনস্টিটিউট সংগঠিত হয়েছিল।
তিনি টেম্পারেন্স আন্দোলনে সক্রিয় ছিলেন, বহু বছর ধরে একজন ভাল টেম্পলার ছিলেন এবং সেই ক্রমে প্রায় সমস্ত উচ্চ এবং দায়িত্বশীল পদে অধিষ্ঠিত ছিলেন।
তিনি ওরেগন এবং ওয়াশিংটনে ওম্যান'স ক্রিশ্চিয়ান টেম্পারেন্স ইউনিয়নের সংগঠনের শুরু থেকে এবং পরে আবার ক্যালিফোর্নিয়ায় সক্রিয় কর্মী ছিলেন। তাঁকে পরবর্তী দুটি রাজ্যে দায়িত্বশীল পদ সামলানোর জন্য ডাকা হয়েছিল।
তিনি একজন পুঙ্খানুপুঙ্খ নিষেধাজ্ঞাবাদী ছিলেন এবং ক্যালিফোর্নিয়ায় তাঁর কাজের জন্য তাঁকে চিহ্নিত করা হয়েছিল। ১৮৯০ সালে তিনি পাবলিক স্কুলের অধীক্ষকের জন্য লস এঞ্জেলেস কাউন্টি নিষেধাজ্ঞার টিকিটে মনোনীত ছিলেন।
সাংবাদিকদের কাছে বহু বছর ধরে তিনি ভোটাধিকার আন্দোলনকারী, শিক্ষা কর্মী এবং সংযমী হিসেবে অবদান রেখেছিলেন।
ডাঃ হুইপল বাথ ক্যাবিনেটের উদ্ভাবক ছিলেন।
ব্যক্তিগত জীবন
তিনি জন এম মার্শকে (১৮২৬ - ১৯০৯) বিয়ে করেছিলেন। তাঁরা পাসাডেনাতে বেশ কয়েক বছর বসবাস করেছেন। ১৯০২ সালে তাঁরা লস এঞ্জেলেসে চলে আসেন।
বব উইলিস
রবার্ট জর্জ ডিলন উইলিস, এমবিই (Bob Willis; জন্ম: ৩০ মে, ১৯৪৯ - মৃত্যু: ৪ ডিসেম্বর, ২০১৯) ডারহাম কাউন্টির সান্ডারল্যান্ডে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। জন্মকালীন সময়ে তার নাম ছিল রবার্ট জর্জ উইলিস; কিন্তু বব উইলিস নামেই তিনি বিশ্ব ক্রিকেট অঙ্গনে সমধিক পরিচিত। ইংল্যান্ড ক্রিকেট দলের অন্যতম ফাস্ট বোলার উইলিস ১৯৭১ থেকে ১৯৮৪ সময়কালের মধ্যে টেস্ট ও একদিনের ইংল্যান্ড দলের বোলিং আক্রমণে নেতৃত্ব দিয়েছেন অনেকবার। টেস্ট ও একদিনের আন্তর্জাতিকে ইংল্যান্ড দলের অধিনায়ক ছিলেন তিনি।
ডানহাতে আক্রমণাত্মক ভঙ্গীমায় দীর্ঘ দৌঁড়ের মাধ্যমে ফাস্ট বোলিং করে পরিচিত হয়ে আছেন। এছাড়াও, ঘরোয়া ক্রিকেটে সারে, ওয়ারউইকশায়ার ও নর্দার্ন্স ট্রান্সভালের হয়ে প্রথম-শ্রেণীর ক্রিকেটে অংশ নিয়েছেন। উইজডেন কর্তৃপক্ষ ১৯৭৮ সালে তাকে অন্যতম বর্ষসেরা ক্রিকেটাররূপে ঘোষণা করে।
খেলোয়াড়ী জীবন
প্রথম-শ্রেণীর ক্রিকেটে সর্বমোট উইকেট পেয়েছেন ৮৯৯টি। ব্যাটিংয়ে দূর্বল উইলিস প্রথম-শ্রেণীর ক্রিকেটে দুইবার অর্ধ-শতক রানের কোটা অতিক্রম করতে সক্ষম হয়েছেন। ২০.১৮ রান গড়ে লিস্ট এ ক্রিকেটে ৪২১ উইকেট পেয়েছেন।
সমগ্র খেলোয়াড়ী জীবনে তিনি ৯০ টেস্টে অংশ নিয়ে উইকেট প্রতি ২৫.২০ রান দিয়ে ৩২৫ উইকেট লাভ করেছেন। তার এ সংগ্রহটি ঐ সময়ে বিখ্যাত অস্ট্রেলীয় বোলার ডেনিস লিলি’র পর দ্বিতীয় স্থানে ছিল। বর্তমানে ইয়ান বোথাম ও জেমস অ্যান্ডারসনের পর ইংল্যান্ডের টেস্ট ক্রিকেট ইতিহাসে তার বোলিং পরিসংখ্যানটি তৃতীয় স্থানে অবস্থান করছে। কিন্তু ১৯৭৫ সালের পর থেকে ধারাবাহিকভাবে হাঁটুর ব্যথায় ভুগতে থাকেন তিনি। সেজন্য দুইবার হাঁটুতে অস্ত্রোপচার করতে হয়েছে তাকে। এরফলে অবশ্য তার খেলোয়াড়ী জীবনের অগ্রযাত্রাকে রুখে দেয়া যায়নি।
অ্যাশেজ সিরিজ
বোলিংয়ে যথেষ্ট সফলকাম হলেও ব্যাটিংয়ে তেমন সফলতা পাননি তিনি। নিম্নসারির ব্যাটসম্যানরূপে তিনি তার সর্বোচ্চ রান তুলেছেন অপরাজিত ২৮* রান। একসময় টেস্টে সবচেয়ে বেশি অপরাজিত থাকার রেকর্ডও গড়েছেন তিনি। টেস্ট ক্রিকেটের পাশাপাশি একদিনের আন্তর্জাতিকেও সফলকাম ছিলেন তিনি। ৬৪টি একদিনের আন্তর্জাতিকে অংশ নিয়ে ৮০ উইকেট লাভ করেছেন উইলিস।
১৯৭৭ সালের শতবার্ষিকী টেস্টে অংশ নেয়ার জন্য অস্ট্রেলিয়া সফরে যান। মেলবোর্ন ক্রিকেট গ্রাউন্ডে অনুষ্ঠিত ঐ টেস্টের প্রথম ইনিংসে তার বাউন্সারে রিক ম্যাককস্কারের চোয়াল ভেঙ্গে যায়।
অধিনায়কত্ব
thumb|right|250px|টানটনে বব উইলিস ১৯৮২ সালের জুন থেকে মার্চ, ১৯৮৪ সাল পর্যন্ত ইংল্যান্ড দলের টেস্ট ও একদিনের আন্তর্জাতিক ক্রিকেটে অধিনায়কের ভূমিকায় অবতীর্ণ হয়েছিলেন। তার নেতৃত্বে ইংল্যান্ড সাত জয়, পাঁচ পরাজয় ও ছয় টেস্ট ড্র করতে সক্ষম হয়েছিল। এছাড়াও, ১৬টি একদিনের আন্তর্জাতিকে তার দল জয় পেয়েছিল। তার ভূমিকার কথা স্মরণ করে ইংল্যান্ডের বিখ্যাত অল-রাউন্ডার ইয়ান বোথাম বলেছেন, “তুখোড় চেষ্টাকারী, সেরা সহযোদ্ধা ও একজন উদ্দীপক হিসেবে তাঁর ভূমিকা অবিস্মরণীয়।” আমার সময়কালে ইংল্যান্ডের খেলোয়াড়দের মধ্যে একমাত্র বিশ্ব সেরা ফাস্ট বোলার ছিলেন উইলিস। উইজডেনের সম্পাদকীয় কলামেও একই কথার পুণরাবৃত্তি ঘটে। টেস্ট উইকেট প্রাপ্তিতে ইংল্যান্ড সেবা করার মানসিকতা তার চেষ্টার প্রতিফলন ঘটেছে। শারীরিক ব্যথাপ্রাপ্তি স্বত্ত্বেও দেশের জন্য তার বোলিংয়ের উপর আত্মবিশ্বাস হারাননি।
অবসর
ওয়েস্ট ইন্ডিজের বিপক্ষে অনুষ্ঠিত ১৯৮৪ সালের টেস্ট সিরিজের মধ্য দিয়ে তার সফলতম টেস্ট জীবনের অবসান ঘটে। এরপর তিনি স্কাই স্পোর্টসের ধারাভাষ্যকাররূপে দায়িত্ব পালন করেন। ইয়ান বোথামের সাথে জুটি গড়েছিলেন। পরবর্তীতে ২০০৬ সাল থেকে দ্বিতীয়সারিতে ধারাভাষ্যকাররূপে যোগ দিয়ে আসছেন। ধারাভাষ্যকারের পাশাপাশি বই প্রকাশ করেছেন ও প্রায়শঃই ক্রিকেটের আধুনিক সংস্করণের তুখোড় সমালোচকের ভূমিকায় অবতীর্ণ হতে দেখা যেতো বব উইলিসকে।
৪ ডিসেম্বর, ২০১৯ তারিখে স্বল্পকালীন সময়ের জন্যে থাইরয়েড ক্যান্সারে আক্রান্ত হয়ে বব উইলিসের দেহাবসান ঘটে।
আরও পড়ুন
ওয়েবসাইটে মুদ্রিত মাধ্যমে
মান লা ইয়াহদুরুহু আল-ফকীহ
মান লা ইয়াহদুরুহু আল-ফকীহ (مَنْ لَا يَحْضُرُه ٱلْفَقِيه) হল দ্বাদশী শিয়া ইসলামের একটি প্রসিদ্ধ হাদিস গ্রন্থ। প্রখ্যাত শিয়া মুহাদ্দিস শেখ সদুক, যার পুরো নাম আবু জাʿফর মুহাম্মদ ইবন ʿআলী ইবনে বাবাওয়ী আল-কুম্মী, গ্রন্থটি সংকলন করেন। এটি কুতুব আল-আরবাহের অন্তর্ভুক্ত।
ফজল শাহাবুদ্দীন
ফজল শাহাবুদ্দীন (জন্মঃ ফেব্রুয়ারি ৪, ১৯৩৬ - মৃত্যুঃ ৯ ফেব্রুয়ারি, ২০১৪) বাংলাদেশের একজন খ্যাতিমান আধুনিক কবি। তিনি বিংশ শতকের ষাট দশকের কবি হিসাবে চিহ্নিত। কর্মসূত্রে দীর্ঘকাল তিনি সাংবাদিকতা করেছেন। এছাড়া স্বাধীন বাংলাদেশে সাপ্তাহিক পত্রিকার প্রচলনে তিনি পথিকৃতের ভূমিকা রেখেছেন। তার কর্মজীবনের অন্যতম স্বীকৃতি একুশে পদক। তার কবিতা পৃথিবীর বেশ কয়েকটি ভাষায় অনূদিত হয়েছে।
জন্ম ও শিক্ষাজীবন
তিনি ১৯৩৬ সালে ব্রাহ্মণবাড়িয়ায় জন্মগ্রহণ করেন, এবং তার কবিতার বিস্তৃতি ষাটের দশকের মাঝামাঝি থেকে মৃত্যু পর্যন্ত পরবর্তী ৪ দশক। তিনি সাপ্তাহিক বিচিত্রা পত্রিকার প্রতিষ্ঠাতা সম্পাদক ছিলেন, এছাড়া তিনি আরও কাজ করেছেন সচিত্র সন্ধানী এবং দৈনিক বাংলা পত্রিকায়। ৭৮তম জন্মদিনের ৫ দিনে পরে ২০১৪ সালে কবি শাহাবুদ্দীন মৃত্যুবরণ করেন। thumb|right|200px|ফজল শাহাবুদ্দীনের ৭০তম জন্মদিন উপলক্ষে প্রচারিত পোস্টার।
কর্মজীবন
ফজল শাহাবুদ্দীন সাপ্তাহিক বিচিত্রা পত্রিকার প্রতিষ্ঠাতা সম্পাদক হিসাবে কাজ করেন দীর্ঘদিন। এরপর পুরানা পল্টনে হারুন এন্টারপ্রাইজ নামের ডায়রি প্রস্তুতকারী প্রতিষ্ঠানের অন্যতম পরিচালক হিসাবে কাজ করতেন। হারুন এন্টারপ্রাইজটির অফিস ছিল কবি, সাহিত্যিক, বুদ্ধিজীবীদের আড্ডা। ১৯৯২ সালে দৈনিক জনকন্ঠ প্রকাশের প্রাক্কালে তিনি এর সাহিত্যপাতা ও অলংকরণে প্রথম দিকে যুক্ত হন। ফজল শাহাবুদ্দীন এখান থেকে একটি লিটল ম্যাগাজিন সম্পাদনা করেছেন। সামরিক শাসক হুসেইন মুহাম্মদ এরশাদ এর বন্ধু হিসাবে রাষ্ট্রীয় সুবিধা নিয়ে একটি আন্তর্জাতিক কবিতা কেন্দ্র করার চেষ্টা করেন এবং কয়েকবার আন্তর্জাতিক কবিতা সম্মেলন করেন। তিনি বাংলাদেশে বসন্তকালীন কবিতা উৎসবের আয়োজক, যার ধারা বর্তমানেও অব্যাহত। কবি মৃত্যুর পূর্ব পর্যন্ত হারুন এন্টারপ্রাইজে বসতেন এবং নিয়মিত আড্ডা ও সাহিত্যভাবনার মধ্যেই তার সময় কাটাতেন। সাবেক সামরিক শাসক এরশাদ এর সঙ্গে বন্ধুত্বের সুবাদে তিনি তার সহায়তা নিয়ে একটি কবিতাকেন্দ্র নামে একটি পূর্ণাঙ্গ ইনস্টিটিউট গড়ারও স্বপ্ন দেখতেন।
সাহিত্যকর্ম
ফজল শাহাবুদ্দীনের উল্লেখযোগ্য গ্রন্থের মধ্যে রয়েছে
খুলনা মহিলা পলিটেকনিক ইনস্টিটিউট
খুলনা মহিলা পলিটেকনিক ইনস্টিটিউট বাংলাদেশের একটি নতুন কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০৫ সালে প্রতিষ্ঠিত হয় এবং এটি খুলনা বিভাগের একমাত্র মহিলা পলিটেকনিক ইনস্টিটিউট।
ইতিহাস
খুলনা মহিলা পলিটেকনিক ইনস্টিটিউট (KMPI) ২০০৫ সালে প্রতিষ্ঠিত হয়। এটি খুলনার খালিশপুরে অবস্থিত।  একাডেমিক বিল্ডিং ছাড়াও, ছাত্রীদের জন্য একটি হোস্টেল, একটি কমন রুম এবং একটি ক্যান্টিনের সুবিধা রয়েছে।  এছাড়াও অধ্যক্ষের জন্য একটি বাংলো এবং চতুর্থ শ্রেণীর কর্মচারীদের জন্য একটি কোয়ার্টার রয়েছে।  চারপাশ বিশিষ্ট একাডেমিক বিল্ডিং দ্বারা বেষ্টিত মনোরম খেলার মাঠে সমস্ত ছাত্রীদের নিজেদেরকে সতেজ করার সুযোগ রয়েছে। খুলনা মহিলা পলিটেকনিক ইন্সটিটিউট চারটি টেকনোলজি নিয়ে চালু হয়, সেগুলো হলো কম্পিউটার টেকনোলজি, ইলেকট্রনিক্স টেকনোলজি, এনভায়রনমেন্ট টেকনোলজি ও আর্কিটেকচার এন্ড ইন্টেরিয়র ডিজাইন টেকনোলজি।
ছাত্রীনিবাস
খুলনা মহিলা পলিটেকনিক ইন্সটিটিউট এ ১০০ আসন বিশিষ্ট একটি ছাত্রীনিবাস রয়েছে।
বিরু কোহলি
বিরু কোহলি (জন্ম ১৯৬৪) হলেন একজন পাকিস্তানি চুক্তিভিত্তিক শ্রম ও মানবাধিকার কর্মী। তিনি নিজে কুড়ি বছর দাসত্বের জীবন কাটানোর পর দাসপ্রথার বিরুদ্ধে প্রচারণা শুরু করার জন্য পরিচিতি পেয়েছেন।
ব্যক্তিগত জীবন
তিনি সিন্ধু প্রদেশের ঝুডো শহরের আল্লাহদিনো শাহ গ্রামে একটি দরিদ্র হিন্দু তফসিলি জাতের কৃষিশ্রমিক পরিবারে জন্মগ্রহণ করেছিলেন এবং ১৬ বছর বয়সে তাঁদের জমির মালিকের সাথে বিবাহবন্ধনে আবদ্ধ হয়েছিলেন।  তিনি বর্তমানে ১১ জন বাচ্চাসহ একজন  বিধবা হয়ে জীবনযাপন করছেন।
প্রচারণা
২০১৩ সালে, তিনি হায়দ্রাবাদ প্রদেশের নির্বাচনে স্বতন্ত্র প্রার্থী হিসাবে প্রতিদ্বন্দিতা করেছিলেন। তিনি এর আগে দক্ষিণ পাকিস্তানে ক্রীতদাস ছিলেন।
২০০৯ সালে তিনি ফ্রি দ্য স্লেভস সংস্থা থেকে ফ্রেডেরিক ডগলাস ফ্রিডম পুরস্কার পেয়েছিলেন।
রাজীব গান্ধী আন্তর্জাতিক বিমানবন্দর
রাজীব গান্ধী আন্তর্জাতিক বিমানবন্দর (రాజీవ్ గాంధీ అంతర్జాతీయ విమానాశ్రయం; ) হল একটি আন্তর্জাতিক বিমানবন্দর, যা ভারতের তেলেঙ্গানা রাজ্যের রাজধানী ও বৃহত্তম শহর হায়দ্রাবাদে উড়ান পরিষেবা প্রদান করে। এটি হায়দ্রাবাদের ২৪ কিলোমিটার (১৫ মাইল) দক্ষিণে শামসাবাদে অবস্থিত। বিমানবন্দরটি পরিচালিত হয় জিএমআর হায়দ্রাবাদ আন্তর্জাতিক বিমানবন্দর লিমিটেড নামে একটি পাবলিক-বেসরকারী উদ্যোগ। এই বিমানবন্দরটি হায়দ্রাবাদের প্রাথমিক বাণিজ্যিক বিমানবন্দর হিসাবে বেগমপেট বিমানবন্দরের পরিবর্তে মার্চ ২০০৮ সালে খোলা হয়। এটি ভারতের প্রাক্তন প্রধানমন্ত্রী রাজীব গান্ধীর নামে নামকরণ করা হয়।
বিমানবন্দরের একটি যাত্রী টার্মিনাল, একটি কার্গো টার্মিনাল এবং দুটি রানওয়ে রয়েছে। বিমান চালানর প্রশিক্ষণ সুবিধা, একটি জ্বালানী ভান্ডার, একটি সৌর বিদ্যুত কেন্দ্র এবং দুটি এমআরও সুবিধা রয়েছে। ২০১৭ সালের হিসাবে, রাজীব গান্ধী আন্তর্জাতিক বিমানবন্দর (আরজেআইএ) ভারতের যাত্রীবাহী বিমানবন্দরগুলির মধ্যে যাত্রী পরিবহনের হিসাবে ষষ্ঠ ব্যস্ততম বিমানবন্দর। বিমানবন্দরটি ২০১৭ সালে ১৭.১ মিলিয়ন যাত্রী বহন করে। এয়ার ইন্ডিয়া রিজিওনাল, ব্লু ডার্ট এভিয়েশন, স্পাইসজেট, লুফথান্স কারগো, কুইকজেট কারগো এবং ট্রুজেট বিমান পরিচালনার কেন্দ্র হিসেবে এবং ইন্ডিয়াগো ও এয়ার ইন্ডিয়া মনোনিবেশ শহর হিসেবে বিমানবন্দরটিকে ব্যবহার করে।
পরিকল্পনা (১৯৯৭–২০০৪)
বিদ্যমান বাণিজ্যিক বিমানবন্দর বেগমপেট বিমানবন্দর ক্রমবর্ধমান যাত্রীদের ভিড় পরিচালনা করতে অক্ষম হয়ে পরে। তৎকালীন মুখ্যমন্ত্রী এন. চন্দ্রবাবু নাইডুর নেতৃত্বে রাজ্য সরকার প্রথমে হাকিম্পেট বায়ুসেনা স্টেশনকে বেসামরিক বিমানবন্দর হিসাবে ব্যবহারের জন্য রূপান্তরিত করার বিষয়টি বিবেচনা করে; তবে, বিমানবাহিনী প্রস্তাবটি প্রত্যাখ্যান করে। রাজ্য যখন বিমান বাহিনীর জন্য একটি নতুন বিমানবন্দর নির্মাণের প্রস্তাব করেছিল, তখন প্রতিরক্ষা মন্ত্রক রাজ্যকে বেগমপেট বিমানবন্দরের দক্ষিণে বিবেচনা করার পরামর্শ দেয়। রাজ্যটি ১৯৯৮ সালের মধ্যে নতুন বিমানবন্দরের জন্য তিনটি সম্ভাব্য স্থানে নির্বাচিত করে: এগুলি হল বঙলুর, নাদেরগুল ও শামসাবাদ। দুটি মহাসড়ক (এনএইচ ৪৪ ও এনএইচ ৭৬৫) এবং একটি রেলপথের নিকটে সুবিধাজনক অবস্থানের কারণে, শামসাবাদকে ১৯৮৯ সালের ডিসেম্বর মাসে নির্বাচিত করা হয়।
এন. চন্দ্রবাবু নাইডুর নেতৃত্বাধীন সরকার ও ভারতীয় বিমানবন্দর কর্তৃপক্ষের (এএআই) অধীনে ২০০০ সালের নভেম্বর মাসে গ্রিনফিল্ড বিমানবন্দর প্রকল্পকে সরকারি–বেসরকারি অংশীদারিত্ব হিসাবে প্রতিষ্ঠার মাধ্যমে একটি সমঝোতা স্মারক স্বাক্ষরিত হয়। রাজ্য ও এএআই একসাথে এই প্রকল্পে ২৬% অংশীদারী রাখার এবং বাকি ৭৪% বেসরকারি সংস্থাগুলির জন্য বরাদ্দ করা সিদ্ধান্ত গ্রহণ করে। ইতিমধ্যে ৫৪৯৯ একর অধিগ্রহণকৃত জমি সরকারি দখলের সাথে একটি চুক্তি প্রক্রিয়ার মাধ্যমে শমসাবাদ আন্তর্জাতিক বিমানবন্দর এবং এন. চন্দ্রবাবু নাইডু গ্র্যান্ডি মল্লিকর্জুন রাও (জিএমআর গ্রুপ) ও মালয়েশিয়ার বিমানবন্দর হোল্ডিংস বারহাদ সমন্বয়ে কনসোর্টিয়ামকে ৭৪% অংশীদারী হিসাবে নির্বাচিত করে চুক্তি প্রদান করেন। হায়দ্রাবাদ ইন্টারন্যাশনাল এয়ারপোর্ট লিমিটেড (এইচআইএএল), পরবর্তীকালে নাম পরিবর্তন করে জিএমআর হায়দ্রাবাদ ইন্টারন্যাশনাল এয়ারপোর্ট লিমিটেড (জিএইচআইএএল) নামে ২০২০ সালের ডিসেম্বর মাসে একটি বিশেষ-উদ্দেশ্য সত্তা হিসাবে তৈরি করা হয়েছিল, যেখানে রাজ্য, এএআই ও জিএমআর-এমএএইচবি তাদের অংশীদারিত্ব স্থাপন করেছিল।
জিএইচআইএএল-এর সদস্যরা ২০০৩ সালের সেপ্টেম্বর মাসে একটি অংশীদার চুক্তিতে স্বাক্ষর করে, সেইসাথে ₹৪ বিলিয়নের (ইউএস$৫৩ মিলিয়ন) রাষ্ট্রীয় ভর্তুকির জন্য একটি চুক্তি স্বাক্ষর করে। জিএইচআইএএল ও কেন্দ্রীয় সরকারের মধ্যে একটি ছাড় চুক্তি ২০০৪ সালের ডিসেম্বর মাসে স্বাক্ষরিত হয়েছিল, এই শর্তে যে আরজিআইএ-এর ১৫০-কিলোমিটার (৯৩ মাইল) ব্যাসার্ধের মধ্যে কোনো বিমানবন্দর পরিচালনা করা যাবে না। তাই, বেগমপেট বিমানবন্দর বন্ধ করার প্রয়োজন ছিল।
নির্মাণ ও উদ্বোধন (২০০৫–২০০৮)
ওয়াই এস রাজশেখর রেড্ডি ক্ষমতা লাভ করলে প্রকল্পটি অগ্রবর্তী হয় এবং জিএমআর দ্বারা নির্মাণ কাজ ২০০৫ সালের ১৬ই মার্চ শুরু হয়, যখন সোনিয়া গান্ধী ভিত্তিপ্রস্তর স্থাপন করেন। দুই দিন আগে, কেন্দ্রীয় সরকার প্রাক্তন প্রধানমন্ত্রী রাজীব গান্ধীর নামে বিমানবন্দরের নামকরণ করেছিল, যিনি হায়দ্রাবাদে বিমান চালনার প্রশিক্ষণ নিয়েছিলেন। নামকরণের ফলে তেলেগু দেশম পার্টির (টিডিপি) থেকে বিরোধিতা দেখা দেয়। বেগমপেট বিমানবন্দরে, আন্তর্জাতিক টার্মিনালটির নামকরণ করা হয়েছিল রাজীব গান্ধীর নামে এবং অভ্যন্তরীণ টার্মিনালটির নামকরণ করা হয়েছিল টিডিপির প্রতিষ্ঠাতা এন টি রমা রাওয়ের নামে; টিডিপি নতুন বিমানবন্দরে উক্ত নামকরণ রীতি চালিয়ে যেতে চেয়েছিল। যাইহোক, নতুন বিমানবন্দরে শুধুমাত্র একটি টার্মিনাল রয়েছে।
আরজিআইএ মূলত বাণিজ্যিক কার্যক্রম খোলার জন্য ২০০৮ সালের ১৬ই মার্চ নির্ধারিত ছিল; তবে, তারিখটি বিমানবন্দরে ভূমিগত পরিচালনার উচ্চ হার নিয়ে কিছু বিমান সংস্থার প্রতিবাদের কারণে বিলম্বিত হয়েছিল। হার হ্রাস করা হলে, উদ্বোধন তারিখ ২০০৮ সালের ২৩শে মার্চের জন্য নির্ধারণ করা হয়েছিল। ফ্রাঙ্কফুর্ট থেকে ‘লুফ্‌টহানজা ফ্লাইট ৭৫২’ আরজিআইএ-তে অবতরণকারী প্রথম উড়ান হওয়ার কথা ছিল, তবে দুটি স্পাইসজেট উড়ান আগে অবতরণ করেছিল। যাইহোক, লুফ্‌টহানজা উড়ানটি রাত ১২ টা ২৫ মিনিটে পৌঁছানোর পর পরিকল্পিত আনুষ্ঠানিক স্বাগত পেয়েছিল।
পরবর্তী উন্নয়ন (২০০৯-বর্তমান)
স্পাইসজেট ২০১১ সালের সেপ্টেম্বর মাসে তার নতুন বোম্বার্ডিয়ের কিউ ৪০০ বিমান ব্যবহার করে "আরজিআইএ" থেকে তার আঞ্চলিক ঘাঁটি চালু করে। বিমান সংস্থাগুলি বেশ কয়েকটি দ্বিতীয় শ্রেণির ও তৃতীয় শ্রেণির শহরে উড়ান পরিষেবা প্রদানের জন্য দেশের মধ্যে কেন্দ্রীয় অবস্থানের কারণে হায়দ্রাবাদ বিমানন্দরটির বেছে নেয়। আঞ্চলিক বিমান সংস্থা ট্রুজেট ২০১৫ সালের জুলাই মাসে উড়ান পরিচালনা শুরু করার সময় আরজিআইএ বিমানবন্দরে একটি হাব বা ঘাঁটি চালু করেছে।
বেসামরিক বিমান পরিবহন মন্ত্রণালয় ২০১৪ সালের নভেম্বর মাসে রাজীব অন্তর্দেশীয় টার্মিনালকে এন টি রাম রাও নামে অভিহিত করে, যার ফলে রাজ্যসভার সদস্যগণ বিক্ষোভ প্রদর্শন করে। নামকরণ কীভাবে হবে সে বিষয়ে বিমানবন্দরের কর্মকর্তারা অনিশ্চিত রয়ে গেছেন।
গুই সাপ
গুই সাপ বা গোসাপ, (ইংরেজি: Monitor Lizard) কোনো সাপ নয়; এটি বড়সড় টিকটিকির মতো দেখতে কিন্তু সাপের মতো দ্বিখণ্ডিত জিভসম্পন্ন প্রাণী। এটি ভ্যারানিডি (Varanidae) গোত্রের সরীসৃপ। "গুই"/"গো" নামটি এসেছে "গোধিকা" থেকে। বিশ্বের বিভিন্ন দেশে ১৪ আগস্ট World Lizard Day হিসেবে পালিত হয়।
বড় গুইসাপ দেখতে গাঢ় বাদামি বা কালচে। এদের সারা শরীরে চামড়ার ওপরের ত্বকে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত। এরা দ্রুত গাছে উঠতে, সাঁতরে খাল-বিল-পুকুর সহজেই পাড়ি দিতে পারে। ইন্দোনেশিয়ার কোমোডো ড্রাগন বৃহত্তম গুই সাপ হল। সম্প্রতি প্রমাণিত হয়েছে কোমোডো ড্রাগনেরও বিষ আছে।
রাজীব গান্ধী আন্তর্জাতিক বিমানবন্দর
কাঠামো
বিমানবন্দরটি ৫,৪৯৫ একর জুড়ে বিস্তৃত। যার মধ্যে প্রধানত ১,৭০০ একর জমি বিমানক্ষেত্র ও ৩০০ একর জমি ভূমিগত সুবিধা সহ বিমানবন্দরের প্রয়োজনে মোট ২০০০ একর জমির উন্নয়ন ঘটানো হয়েছে। অবশিষ্ট ৩ হাজার ৪৯৫ একর জমি বিমানবন্দর সম্প্রসারণে ব্যবহার করা হবে। আর কোনো জমি অধিগ্রহণ করা হবে না। বিমানবন্দরটি সম্পূর্ণরূপে ৫,৪৯৫ একরের মধ্যে পরিকল্পিত।
গুই সাপ
প্রজাতি
গোসাপ বিভন্ন প্রকার হয়:
গঠন
এই প্রাণী গিরগিটি প্রজাতির । লম্বায় সর্বাধিক ১০ ফুট পর্যন্ত হয়ে থাকলেও দেখা বেশি মেলে ২-৪ ফুট এবং প্রস্থে ১১ ইঞ্চির মতো আকার ধারীদের স্থলে জলে বসবাসকারী এদের সাতার কাটতে ও গাছে চড়তেও দেখা যায়। বড় গুইসাপ দেখতে গাঢ় বাদামি বা কালচে। এদের সারা শরীরে চামড়ার ওপরের ত্বকে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত।
রাজীব গান্ধী আন্তর্জাতিক বিমানবন্দর
প্রান্তিক
আরজিআই-এর একটি একক যাত্রী টার্মিনাল রয়েছে, যা ১,০৫,৩০০ স্কয়ার ফুট (৯,৭৮০ বর্গ মিটার) জুড়ে বিস্তৃত ও প্রতিবছর ১২ মিলিয়ন যাত্রী পরিবহনের সক্ষমতা রয়েছে। টার্মিনাল ভবনের পশ্চিমাঞ্চল আন্তর্জাতিক উড়ান পরিচালনা করে এবং পূর্বদিকের অংশ অন্তর্দেশীয় উড়ানগুলির জন্য ব্যবহৃত হয়। স্ব-পরিক্ষন-প্রবেশের জন্য ১৯ টি কিউস্কের সাথে ৪৬ টি অভিবাসন কাউন্টার এবং ৯৬ টি পরিক্ষন-প্রবেশ ডেস্ক রয়েছে। মোট ৯ টি দরজা রয়েছে, যার মধ্যে সাতটি টার্মিনাল ভবনের দক্ষিণ পাশে অবস্থিত এবং উত্তর দিকের অন্যা দুটি। দুইটি জেটওয়ে দিয়ে ও তিনটি দরজা দ্বারা বৃহত্ত বিমাপ পরিবহনের ব্যবস্থা করা হয়েছে। পাবলিক লাউঞ্জ সুবিধা প্লাজা প্রিমিয়াম লাউঞ্জ দ্বারা সরবরাহ করা হয়, যা টার্মিনাল ভবনে তিনটি লাউঞ্জ পরিচালনা করে; ভিআইপিদের জন্য তিনটি পৃথক লাউঞ্জ রয়েছে। প্রাক নিরাপত্তা হিসাবে "বিমানবন্দর গ্রাম" যাত্রী পরিবহনের জন্য একটি বৈঠক বিন্দু।
গুই সাপ
প্রাপ্তিস্থান
দেশের সর্বত্র গৃহস্থের বাড়ির আঙিনায়, কৃষি ক্ষেতে, বনে–জঙ্গল ও জলাভূমিতে বিচরণ করতে দেখা যেতো পরিচিত প্রাণী গুই সাপ। বাংলাদেশে তিন প্রজাতির গুইসাপ দেখা যায়। এগুলো হলো সোনা গুই, কালো গুই এবং রামগাদি বা বড় গুই।
খাবার
কাঁকড়া, শামুক, ইঁদুর, হাঁস-মুরগির ডিম, পচা-গলা প্রাণীদেহ ,বড়রা মাছ, সাপ, ব্যাঙ ছোট কুমির, কুমিরের ডিম ও কচ্ছপসহ নানান পশু-পাখি ও উচ্ছিষ্ট খেয়ে এরা জীবন ধারন করে থাকে।
রাজীব গান্ধী আন্তর্জাতিক বিমানবন্দর
প্রান্তিক
বিমানবন্দরে ৫৭ টি পার্কিং বে, ৪৭ টি দূরবর্তী পার্কিং বে ও ১০ টি অ্যারো ব্রিজ রয়েছে। জিএইচএআইএল ২০১৯ সালের জানুয়ারি মাসে আরও ২৬ টি পার্কিং বে যোগ করেছে, ফলে বর্তমান সময়ে মোট ৮৩ টি পার্কিং বে রয়েছে।
গুই সাপ
উপকারী
প্রকৃতি, পরিবেশের ও কৃষকের বন্ধু এই গুইসাপ ফসলের ক্ষেতের পোকাপতঙ্গ ও ধেনো ইঁদুর খেয়ে উপকার সাধিত করে।
বিলুপ্তির কারন
ক্রমশ: নগরায়নের বিস্তার, অন্য দিকে চোরাশিকার, দু’পায়ের দাপটে এই প্রাণীটি বিপন্ন হয়ে পড়েছে। প্রাণী সংরক্ষণ আইন উপেক্ষা করে অবাধে এদের হত্যা করা হচ্ছে। আন্তর্জাতিক প্রকৃতি ও প্রাকৃতিক সম্পদ সংরক্ষণ ইউনিয়ন (আইইউসিএন) ২০০০ সালে প্রাণীটিকে বিলুপ্তির ঝুঁকিতে থাকা প্রাণী হিসেবে তালিকাভুক্ত করে। বাংলাদেশ এক্সপোর্ট প্রমোশন ব্যুরোর তথ্য মতে, ১৯৭৮-১৯৭৯ সালে বাংলাদেশ থেকে প্রায় ৫১ লাখ ৪৩ হাজার টাকার চামড়া রপ্তানি হয়। গুই সাপের চামড়া রপ্তানির কারণে পরিবেশের ওপর ক্ষতিকর প্রভাবের বিবেচনায় ১৯৯০ সালে সরকারের পক্ষ থেকে এদের হত্যায় নিষেধাজ্ঞা জারি করা হয়।
ইউটিসি+০০:২০
ইউটিসি+০০:২০ হল ইউটিসি থেকে একটি অফসেট সময়ের জন্য +০০:২০ একটি শনাক্তকারী সময়।
ইউটিসি+০০:২০ নেদারল্যান্ডসে ১ মে ১৯০৯ থেকে ১৬ মে ১৯৪০ পর্যন্ত ব্যবহৃত হয়েছিল। এটি আমস্টারডাম সময় বা ওলন্দাজ সময় নামেও পরিচিত ছিল।
মার্চ ১৭, ১৯৩৭ সালে +০ঘ ২০মি -এ সরলীকৃত করার আগ পর্যন্ত সঠিক সময় অঞ্চল আসলে ছিল জিএমটি +০ঘ ১৯মি ৩২.১৩সে। জার্মানি দ্বিতীয় বিশ্বযুদ্ধের মধ্যে নেদারল্যান্ডস দখল করলে, তখন বার্লিন সময় গৃহীত হয়, এবং তখন থেকেই অপরিবর্তিত রাখা হয়েছে।
এইচডিএফসি ব্যাঙ্ক
এইচডিএফসি ব্যাঙ্ক লিমিটেড হচ্ছে ভারতের একটি বেসরকারি ব্যাঙ্কিং এবং আর্থিক পরিষেবা প্রদানকারী প্রতিষ্ঠান। এটির সদর দফতর মহারাষ্ট্রের মুম্বাইয়ে অবস্থিত। মোট সম্পদ ও বাজার মূলধনের ভিত্তিতে ২০২১ সালের এপ্রিল পর্যন্ত এটি ভারতের বেসরকারি খাতের সবচেয়ে বড় ব্যাঙ্ক। বাজার মূলধনের ভিত্তিতে এটি ভারতীয় স্টক এক্সচেঞ্জের তৃতীয় বৃহত্তম কোম্পানি এবং প্রায় ১২০,০০০ কর্মচারীসহ ভারতের ১৫তম বৃহত্তম নিয়োগকর্তা।
ইতিহাস
এইচডিএফসি ব্যাঙ্ক ১৯৯৪ সালে আগস্ট মাসে ভারতের মহারাষ্ট্র রাজ্যের মুম্বাই শহরে আবাসন উন্নয়ন অর্থায়ন কর্পোরেশনের সহায়ক সংস্থা হিসাবে প্রতিষ্ঠিত হয়েছিলো। ব্যাঙ্কটির প্রথম কর্পোরেট অফিস (পূর্ণ শাখার সুবিধাসহ) ওরলির সানডোজ হাউসে খোলা হয়, যেটি তৎকালীন কেন্দ্রীয় অর্থমন্ত্রী, মনমোহন সিংহ উদ্বোধন করেন। ২০২১ সালের ২৮ জুলাই পর্যন্ত ব্যাঙ্কটির শাখার সংখ্যা ৫,৬৫৩টি এবং এটিএম মেশিনের সংখ্যা ১৬,২৯১টি।
পণ্য এবং সেবা
থাম্ব|[[হায়দ্রাবাদ|হায়দ্রাবাদে এইচডিএফসি ব্যাঙ্কের একটি শাখা।]] এইচডিএফসি ব্যাঙ্ক হোলসেল ব্যাঙ্কিং, খুচরা ব্যাঙ্কিং, ট্রেজারি, অটো ঋণ, দ্বি-চক্র ঋণ, ব্যক্তিগত ঋণ, সম্পত্তির বিপরীতে ঋণ এবং ক্রেডিট কার্ডসহ বেশ কিছু ব্যাঙ্কিং ও আর্থিক পরিষেবা সরবরাহ করে থাকে। ব্যাঙ্কটি ঐতিহ্যগত সেবার পাশাপাশি পেজাপ্প এবং স্মার্টবাই-এর মাধ্যমে বিভিন্ন ডিজিটাল ব্যাঙ্কিং পরিষেবা প্রদান করে।
তালিকাভুক্তি ও শেয়ারহোল্ডিং
এইচডিএফসি ব্যাঙ্কের শেয়ার বম্বে স্টক এক্সচেঞ্জ এবং ভারতের জাতীয় স্টক এক্সচেঞ্জে তালিকাভুক্ত। এছাড়াও এটি নিউ ইয়র্ক স্টক এক্সচেঞ্জ ও লাক্সেমবার্গ স্টক এক্সচেঞ্জেও বিদেশি তালিকাভুক্ত কোম্পানি হিসেবে ইক্যুইটি শেয়ার লেনদেন করে। এইচডিএফসি ব্যাঙ্কের শেয়ারহোল্ডিং অবস্থা নিম্নরুপঃ
বিতর্ক
২০২০ সালের ২ ডিসেম্বর ভারতীয় রিজার্ভ ব্যাংক এইচডিএফসি ব্যাংককে ইন্টারনেট ব্যাংকিং, মোবাইল ব্যাংকিং এবং ইউটিলিটি পরিষেবাদিতে বিভ্রান্তির ঘটনাকে উদ্ধৃত করে ব্যাংকের ডিজিটাল ২.০ প্রোগ্রামের আওতায় নতুন ক্রেডিট কার্ড প্রদান এবং সমস্ত পরিকল্পনামূলক কার্যক্রম সাময়িকভাবে বন্ধ করার নির্দেশ দেয়। ২০২০ সালের ২৯ জানুয়ারী, প্রাথমিক পাবলিক অফারে বিডের জন্য ৩৯টি চলতি হিসাবে বিডিংয়ের ক্ষেত্রে যথাযথ ডিউ ডিলিজেন্স পরিপালন না করায় ভারতীয় রিজার্ভ ব্যাংক এইচডিএফসি ব্যাংকে আর্থিক জরিমানা করেছিল। ২০১৩ সালে ওডিশায় এইচডিএফসি ব্যাংকের একজন ব্যবস্থাপককে জালিয়াতির অভিযোগে গ্রেপ্তার করা হয়েছিল। তার বিরুদ্ধে অভিযোগ ছিল তিনি অনুগুল জেলা কালেক্টর অফিসের হিসাব থেকে ₹৫৯.৪১ লাখ রুপি আত্মসাৎ করেছে।
আমরেলি
আমরেলি হল ভারতীয় রাজ্য গুজরাতের আমরেলি জেলার একটি শহর ও পৌরসভা।
জাল স্বপ্ন, স্বপ্নের জাল
জাল স্বপ্ন, স্বপ্নের জাল আখতারুজ্জামান ইলিয়াস রচিত একটি ছোটগল্প সংকলন যা ১৯৯৭ সালে একুশে গ্রন্থমেলায় মাওলা ব্রাদার্স ঢাকা থেকে প্রকাশিত হয়। ইলিয়াস এই গ্রন্থটি দিলীপ পালকে উৎসর্গ করেছেন। এই সংকলনের বিভিন্ন গল্পে পরোক্ষ বা প্রত্যক্ষভাবে মুক্তিযুদ্ধ এবং যুদ্ধ-পরবর্তী রাজনৈতিক এবং সামাজিক বাস্তবতার চিত্র ফুটে উঠেছে।
গল্পসমূহ
এই গ্রন্থে পাঁচটি গল্প সংকলিত হয়েছে: